《次韵陈道士和徐星韵见寄 其二》
宋代·方一夔

不将书剑奋穷边，药裹君臣酒圣贤。笑我文章全乏用，从渠心目两相怜。

参同颠倒长生诀，大衍推寻过去年。莫把诗狂压师服，兴来还解赋超然。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。